Az időskor Lexikonja - I
Iatrogén – Orvosi beavatkozásokhoz, kezelésekhez kapcsolódó szövődmények jelzője.
Illúzió – Olyan élményzavar, amelynek van ugyan érzékszervi alapja, de a kialakuló érzet és annak lelki következményei – elsősorban érzelmi torzító hatásokon keresztül – hamissá válnak.
Inhaláció – Az inhaláció alkalmával a gyógyszereket, a gyógyhatású anyagokat légzés útján viszik be.
Ingeráramok – Fizikai szempontból különböző áramfajták alkalmazása tartozik ide, amelyeknek közös tulajdonsága, hogy az izmok összehúzódását, izomrángást váltanak ki, de hatást gyakorolhatnak az idegekre és egyéb szervekre is.
Iontoforézis – Iontoforézis során egyenárammal juttatnak be gyógyszereket a szervezetbe bőrön át. Előnye, hogy olyan gyógyszerek alkalmazását is lehetővé teszi, amelyek más módon nem alkalmazhatóak, és olyan gyógyszerek is áthaladnak a bőrön, amelyek áram nélkül nem.
Isiász – Az isiász az ülőideg zsábája. A betegség következtében a beteg heves fájdalmat érez a derekában, ami hamarosan kiterjed a combjának hátsó részébe, lábszárának és lábfejének oldalsó felszínére is. Köhögés, tüsszentés, állás vagy járkálás fokozza a fájdalmat, olykor a fekvés is elviselhetetlen. Valójában jóval ritkábban fordul elő, mint ahányszor a betegek isiászról beszélnek. Az ülőideg fájdalmát sok más betegség is kiválhatja. A leggyakoribb ok a gerinc vagy a csigolyák közötti porckorong betegségei.
Iszapkezelés – A gyógyiszapok hatása a gyógyvizekéhez hasonló. Mivel az iszappakolások földszerű anyagból készített pakolások, ezért ezeket gyógyföldnek is nevezik. Az iszap nem veszíti el gyógyhatását szállításkor sem, ezért sok helyen máshonnan származó anyagot használnak. Az iszapkezelés legjellemzőbb tulajdonsága a jó hőtároló képesség és a jó hőleadás. A hő hatására kitágulnak az erek, gyorsul az anyagcsere. Ennek következtében a gyulladások csökkennek. Szintén a meleg hatására az izmok és az inak ellazulnak, a görcsök feloldódnak. Iszappakolás esetén ellazító hatású a jód és a bróm, nyugtató a nátrium, a kalcium és a bróm, míg a helyi anyagcserét a kén fokozza. Az iszappakolás is kiválthat fürdőreakciót.
Ivókúra – A gyógyvizet belsőleg, a szájon át alkalmazzák. Előfordul önmagában is, de általában fürdőkúra alkalmával használják, mivel így erősítik egymás hatását.